ઈ. સ. 1937માં દુકાળની પરિસ્થિતિને અનુલક્ષીને નવાનગર (જામનગર)ના જામસાહેબ રણમલજીએ રાહતકાર્યો ચાલુ કર્યાં. આ રાહતકામો દરમિયાન વિશાળ લાખોટા તળાવ બાંધવામાં આવ્યું. આ તળાવની મધ્યમાં ઐતિહાસિક ઇમારત પણ બનાવવામાં આવી. આ ઐતિહાસિક ઇમારત કે જે ગોળાકાર કોઠો હતો તેમાં શસ્ત્રો અને દારૂગોળાનો સંગ્રહ કરવામાં આવતો હતો. ઉનાળામાં રાજાનો અહીં વિરામ રહેતો. ગોળાકારે આવેલા કોઠાની બધી બાજુએ તોપ રાખેલી છે અને ચારે બાજુ નજર રહે તે માટે નાની બારીઓ બનાવેલી છે. આ ઐતિહાસિક ઇમારતમાં ગુજરાત રાજ્યના સંગ્રહાલય ખાતા દ્વારા 1946માં સંગ્રહાલય ચાલુ કરવામાં આવ્યું.